cyanic-selkie/wikianc huggingface dataset:
நொறுங்கன் (நெல்)
பருவகாலம்
குறுகியக்கால பயிரான 110 நாட்கள் வயதுடைய இந்நெல் இரகத்தை, ஒக்டோபர் மாதம் தொடங்கும் பின் பருவத்தில் (தமிழ் மதம் ஐப்பசியில்) விதைத்து, சனவரியில் (தமிழ் மதம் தையில்) அறுவடைச் செய்யபடுகிறது. மேலும் இதேப் பருவத்தில், தமிழகத்தின் அனைத்து மாவட்டங்களிலும் சாகுபடி செய்யப்படுவதாக அறியப்படுகிறது.
வளருகை
மணல் கலந்த மானாவரி (புன்செய்) நிலங்களில், மானாவாரிப் பயிராக விதைக்கப்பட்டு வளரக்கூடிய இந்த நெல் வகை, போதிய மழை நீர் இல்லாத போது இலைசுருட்டுப் புழு மற்றும் தண்டு துளைப்பான் போன்ற பூச்சிக்களால் பாதிக்கப்படுவதாக கூறப்படுகிறது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
காட்டூர் ஊராட்சி, தஞ்சாவூர்
காட்டூர் ஊராட்சி (Kattur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1773 ஆகும். இவர்களில் பெண்கள் 886 பேரும் ஆண்கள் 887 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கத்திரிமேடு சாஸ்தா கோயில்
கத்திரிமேடு சாஸ்தா கோயில் தமிழ்நாட்டில் திருநெல்வேலி மாவட்டம், கத்திரிமேடு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மலேசிய தணிக்கை துறை
மலேசிய நடுவண் அரசு (Malaysian Federal Government); மலேசிய மாநில அரசாங்கங்கள் (Malaysian State Governments); நடுவண் கூட்டரசு அரசாங்க அமைப்புகள் (Federal Statutory Bodies); மற்றும் மாநில அரசாங்கங்களின் கீழ் உள்ள துறைகள் அல்லது நிறுவனங்கள்; ஆகியவற்றின் கணக்குகள் மற்றும் மலேசிய அமைச்சுகளின் (Ministry/Department/Agency and Companies) செயல்பாடுகள் மீதான தணிக்கைகளை மேற்கொள்வதற்கு பொறுப்பு வகிக்கும் துறை ஆகும்.
வரலாறு
அரசாங்கத்தின் நிதி நிர்வாக அமைப்பை வலுப்படுத்த 20-ஆம் நூற்றாண்டின் முற்பகுதியில் பிரித்தானிய மலாயாவில் மலாயா தணிக்கை துறை உருவாக்கப்பட்டது.
அந்தக் காலக்கட்டத்தில் தணிக்கை துறை மலாயா கூட்டமைப்பு மாநிலங்கள் (Federated Malay States) மற்றும் நீரிணை குடியேற்றங்கள் (Straits Settlements) என மாநிலங்களின்படி தனித்தனியாக இயங்கியது. ஒவ்வொரு கூட்டமைப்பு மாநிலத்திலும், இந்தத் தணிக்கை துறை; தணிக்கை அலுவலகம் (Audit Office) என்று அழைக்கப்பட்டது.
தேசிய தணிக்கை நிறுவனம்
கடமைகளின் அடிப்படையில் கட்டமைக்கப்பட்ட தேசிய தணிக்கை நிறுவனம் (National Audit Institution) 1906-இல் தொடங்கப்பட்டது. மலாயா கூட்டமைப்பு மாநிலங்களுக்கான முதல் தலைமை தணிக்கையாளராக (Auditor General) இயூம் என்பவர் (W.J.P Hume) நியமிக்கப்பட்டார்.
ஜோ கிராவிட்சு
ஜோ இசபெல்லா கிராவிட்ஸ் (Zoë Isabella Kravitz) (பிறப்பு: திசம்பர் 1, 1988 ) என்பவர் அமெரிக்க நாட்டு நடிகை, பாடகர் மற்றும் வடிவழகி ஆவார். இவர் 2007 ஆம் ஆண்டில் நோ ரிசர்வேஷன்ஸ் என்ற காதல் நகைச்சுவைத் திரைப்படத்தின் மூலம் நடிப்புத்துறைக்கு அறிமுகமானார். அதை தொடர்ந்து 2011 இல் வெளியான மீநாயகன் திரைப்படமான எக்ஸ்-மென்: ஃபர்ஸ்ட் கிளாஸ் என்ற படத்தில் ஏஞ்சல் சால்வடோர் என்ற கதாபாத்திரத்தில் நடித்தார். இந்த திரைப்படத்தில் நடித்ததற்காக டீன் சாய்ஸ் விருது மற்றும் ஸ்க்ரீம் விருதுக்கான பரிந்துரைகளைப் பெற்றார். அதை தொடர்ந்து தி டைவர்ஜென்ட் சீரிஸில் (2014-2016) கிறிஸ்டினாவாகவும், ஃபென்டாஸ்டிக் பீஸ்ட்ஸ் திரைப்படத் தொடரில் (2016-2018) லெட்டா லெஸ்ட்ரேஞ்சாகவும் நடித்ததற்காக இவர் முக்கியமான நடிகை ஆனார்.
அதை தொடர்ந்து ஜெமினி (2017), கின் (2018), கிமி (2022) போன்ற திரைப்படங்களில் நடித்துள்ளார். மேலும் 2022 ஆம் ஆண்டு வெளியான தி பேட்மேன் என்ற டிசி வரைகதை மீநாயகன் திரைப்படத்தில் கேட்வுமன் என்ற கதாபாத்திரத்திலும் நடித்துள்ளார்.
வெளிப்புற இணைப்புகள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:ஆப்பிரிக்க அமெரிக்க நடிகைகள் பகுப்பு:அமெரிக்க யூதர்கள் பகுப்பு:அமெரிக்க பெண் மாதிரிகள் பகுப்பு:அமெரிக்க குரல் நடிகைகள் பகுப்பு:மீநாயகன் திரைப்பட நடிகர்கள் பகுப்பு:அமெரிக்க இசைக் கலைஞர்கள் பகுப்பு:ஆபிரிக்க அமெரிக்க இசை கலைஞர்கள்
நசீர் உசைன்
நசீர் உசைன் (Nasir Hossain (பிறப்பு: நவமபர் 30, 1991) வங்காளதேசத் துடுப்பாட்ட அணியின் வீரர் ஆவார். இவர் வங்காளதேச அணி சார்பாக தேர்வுத் துடுப்பாட்டம், ஒருநாள் பன்னட்டுத் துடுப்பாட்டம் ஆகிய போட்டிகளில் விளையாடி வருகிறார். இவர் 2011 ஆம் ஆண்டில் சிம்பாப்வே துடுப்பாட்ட அணிக்கு எதிராக ஒருநாள் பன்னாட்டுத் துடுப்பாட்டப் போட்டில் அறிமுகமானார். செப்டமபர், 2011 இல் மேற்கிந்தியத் தீவுகள் துடுப்பாட்ட அணிக்கு எதிராக தேர்வுத் துடுப்பாட்டப் போட்டிகளில் அறிமுகமானார். பரிஷால் மாகாணத் துடுப்பாட்ட அனி, சிட்டகொங் மாகாணத் துடுப்பாட்ட அணி, ராஜ்ஹாசி மாகாண அணி, மற்றும் ராங்பூர் மாகாணத் துடுப்பாட்ட அணி ஆகிய அணிகள் சார்பாக உள்ளூர்ப் போட்டிகளில் விளையாடி வருகிறார். இவர் வங்காளதேசத்தில் உள்ள போக்ராவில் வளர்ந்தார்.
ஆசியப் போட்டிகள்
நவம்பர், 2010 ஆம் ஆண்டில் நடைபெற்ற ஆசிய போட்டிகள் தொடரில் 13 பேர் கொண்ட வங்காளதேச அணியில் இடம்பிடித்தார். ஆப்கானித்தானில் நடைபெற்ற இறுதிப் போட்டியில் ஐந்து இலக்குகளால் வெற்றி பெற்று தங்கப் பதக்கம் பெற்றது.
உள்ளூர்ப் போட்டிகள்
2012 ஆம் ஆண்டில் வங்காளதேசத் துடுப்பாட்ட வாரியம் ஆறு அணிகள் கொண்ட வங்காளதேச பிரீமியர் லீக் இருபது20 தொடரை நடத்தத் திட்டமிட்டது. அதற்காக நடந்த வீரர்கள் ஏலத்தில் குல்னா ராயல் பெங்கால் அணி இவரை 200,000 அமெரிக்க டாலர் மதிப்பில் ஏலத்தில் எடுத்தது.
சர்வதேச போட்டிகள்
ஆகஸ்டு 14, 2011 இல் சிம்பாப்வே துடுப்பாட்ட அனிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் வங்காளதேச அணி 58 ஓட்டங்களில் 6 இலக்குகளை இழந்தது. அந்த நிலையில் 19 வயதான நசீர் உசைன் 92 பந்துகளில் 62 ஓட்டங்களை எடுத்து அனியின் மொத்த ஓட்டங்களை 188 ஆக உயரச் செய்தார். ஆனால் சிம்பாப்வே துடுப்பாட்ட அணி ஏழு இலக்குகள் வித்தியாசத்தில் வெற்றி பெற்றது. இந்தத் தொடரின் இறுதி ஆட்டத்தில் இவர் வீசிய பந்தில் கீகன் மேத் காயமானார்.
சிம்பாப்வே துடுப்பாட்ட அணிக்கு எதிரான தொடரினை 3-2 என இழந்தது. பின் அக்டோபர் மாதம் மேற்கிந்தியத் தீவுகள் அணி வங்காளதேசத்தில் சுற்றுப் பயணம் செய்து ஒரு பன்னாட்டு இருபது20, மூன்று ஒருநாள் பன்னாட்டுத் துடுப்பாட்டம் மற்றும் இரண்டு தேர்வுத் துடுப்பாட்டப் போட்டியில் விளையாடியது.இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் 54 பந்துகளில் 50 ஓட்டங்கள் எடுத்தார். கீரன் பவல் இலக்கினை தனது முதல் இலக்காக வீழ்த்தினார். இந்தப் போட்டியில் 3 ஓட்டங்களை மட்டுமே விட்டுக் கொடுத்து 2 இலக்குகளை வீழ்த்தி மேற்கிந்தியத் தீவுகளை 61 ஓட்டங்களில் ஆட்டமிழக்கச் செய்ய உதவினார். இந்தத் தொடரினையும் 2-1 என வங்காளதேச அணி இழந்தது.
நவம்பர் மாதத்தில் பாக்கித்தான் துடுப்பாட்ட அணி வங்காளதேசத்தில் சுற்றுப் பயணம் செய்து மூன்று ஒருநாள் பன்னாட்டுத் துடுப்பாட்டப் போட்டியில் விளையாடியது. அதன் இரண்டாவது போட்டியில் தனது முதல் நூறு ஓட்டங்களைப் பதிவு செய்தார். அந்தப் போட்டியில் 134 பந்துகளில் 100 ஓட்டங்கள் எடுத்தார். மேலும் ஆட்டநாயகன் விருதினையும் பெற்றார். இருந்தபோதிலும் அந்தப் போட்டியில் வங்காளதேச அணி தோல்வி அடைந்தது. மார்ச் 11, 2013 இல் இலங்கைத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார்.அந்தப் போட்டியில் 151 பந்துகளில் 100 ஓட்டங்களை எடுத்தார். அதில் 9 நான்குகளும் அடங்கும். பின் அதே அணிக்கு எதிரான முதல் ஒருநாள் துடுப்பாட்டப் போட்டியில் 59 பந்துகளில் இறுதிவரை ஆட்டமிழக்காமல் 73 ஓட்டங்களை எடுத்தார். மூன்றாவது போட்டியில் 27 பந்துகளில் 33 ஓட்டங்கள் எடுத்தார்.
இலங்கை தமிழ் சிறுவர் பாடல், கவிதை நூல்களின் பட்டியல்
இலங்கை எழுத்தாளர்களினால் எழுதி வெளியிடப்பட்ட தமிழ் சிறுவர் பாடல், கவிதை நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள்
திருவனபட்டி
திருவனபட்டி (Thiruvanapatti) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது திருவனபட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 43 கிலோமீட்டர் தொலைவிலும், ஊத்தங்கரையில் இருந்து 20 கிலோமீட்டர் தொலைவிலும், மாநிலத் தலைநகரான சென்னையிலிருந்து  264 கிலோமீட்டர் தொலைவிலும் உள்ளது.
மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 	697, மொத்த மக்கள் தொகை 2868, இதில் 1484 ஆண்களும், 1384 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 62.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மங்களேசுவரி பிள்ளைத்தமிழ்
மங்களேசுவரி பிள்ளைத்தமிழ் அல்லது உத்தரகோச மங்கை மங்களேசுவரி பிள்ளைத்தமிழ் என்பது சைவ சமய பிள்ளைத்தமிழ் நூலாகும். இதனை கி.பி.1901ல் பரிதிமாற் கலைஞர் பதிப்பித்துள்ளார். இந்நூலை இயற்றியவர் பெயர் தெரியவில்லை.
வெளி இணைப்புகள்
பகுப்பு:பிள்ளைத்தமிழ் பகுப்பு:சைவச் சிற்றிலக்கியங்கள்
சிந்துதுர்க் கோட்டை
சிந்துதுர்க் கோட்டை (Sindhudurg Fort) என்பது மேற்கு இந்தியாவில் மகாராட்டிரக் கடற்கரையிலிருந்து சற்று தொலைவில் அரேபிய கடலில் ஒரு தீவை ஆக்கிரமித்துள்ள வரலாற்று கோட்டையாகும். இந்த கோட்டையை பேரரசர் சத்ரபதி சிவாஜி கட்டினார். மும்பைக்கு தெற்கே 450 கிலோமீட்டர் (280 மைல்) தொலைவில் மகாராட்டிராவின் கொங்கண் பகுதியில் உள்ள சிந்துதுர்க் மாவட்டத்தில் உள்ள மால்வான் நகரின் கரையில் இந்த கோட்டை அமைந்துள்ளது. இது ஒரு பாதுகாக்கப்பட்ட நினைவுச்சின்னமாகும்.
வரலாறு
இந்தக் கோட்டை 17 ஆம் நூற்றாண்டின் மராட்டிய பேரரசின் ஆட்சியாளரான சத்ரபதி சிவாஜியால் கட்டப்பட்டது. இதன் முக்கிய நோக்கம் வெளிநாட்டினரின் (ஆங்கிலம், டச்சு, பிரஞ்சு மற்றும் போர்த்துகீசிய வணிகர்கள்) அதிகரித்து வரும் செல்வாக்கை எதிர்ப்பதும், ஜஞ்சிராவின் சித்திகளின் எழுச்சியைக் கட்டுப்படுத்துவதும் ஆகும். இதன் கட்டுமானத்தை 1664 இல் இரோஜி இந்தூல்கர் என்பவர் மேற்பார்வையிட்டார். குர்தே தீவு என்று அழைக்கப்படும் ஒரு சிறிய தீவில் இந்த கோட்டை கட்டப்பட்டது.
கட்டமைப்பு விவரங்கள்
சத்திரபதி சிவாஜி இந்த கோட்டையை கட்ட 200 வதேரா மக்களை அழைத்து வந்தார். 4,000 பவுண்டுகளுக்கு மேற்பட்ட ஈயம் பயன்படுத்தப்பட்டது. மேலும், அடித்தள கற்கள் உறுதியாக போடப்பட்டன. 1664 நவம்பர் 25 அன்று கட்டுமானப் பணிகள் தொடங்கப்பட்டன. மூன்று ஆண்டுகளில் (1664-1667) கட்டப்பட்ட கடல் கோட்டை 48 ஏக்கர் பரப்பளவில், இரண்டு மைல் (3 கி.மீ) நீளமுள்ள கோபுரமும், 30 அடி (9.1 மீ) உயரமும் 12 அடி (3.7 மீ) தடிமன் சுவர்களும் கொண்டது. பிரம்மாண்டமான சுவர்கள் எதிரிகள் நெருங்காமல் இருப்பதற்கும் அரேபிய கடலின் அலைகளைத் தடுப்பதற்கும் வடிவமைக்கப்பட்டுள்ளன. பிரதான நுழைவாயில் யாரும் வெளியில் இருந்து உட்புக முடியாத வகையில் மறைக்கப்பட்டுள்ளது.
கோட்டையை கைவிட்டதிலிருந்து பல நிரந்தர குடியிருப்பாளர்கள் தங்கள் வாழ்வாதாரத்தை இழந்துள்ளனர். பெரும்பாலானவர்கள் போதுமான வேலைவாய்ப்புகள் இல்லாததால் வெளியேறுகிறார்கள். ஆனால் அவர்களது குடும்பம் கோட்டையில் உள்ளது. அதிக அலைகள் காரணமாக மழைக்காலங்களில் சுற்றுலா பயணிகளுக்காக கோட்டை மூடப்பட்டுள்ளது.
குறிப்புகள்
பகுப்பு:Coordinates on Wikidata
பகுப்பு:மகாராட்டிர கோட்டைகள் பகுப்பு:சிந்துதுர்க் மாவட்டம் பகுப்பு:இந்தியாவிலுள்ள கோட்டைகள்
ரேப்பிட்ஷேர்
ரேப்பிட் ஷேர்” (RapidShare) என்பது கணினி கோப்புகளை கணினி பயன்படுத்துவோர் பறிமாறிக்கொள்ள பயன்படும் இணைய சேவையாகும். இது ஒரு கோப்பு வலையேற்ற சேவை ஆகும். இக்கோப்புகளின் முகவரிகள் அறிந்தவர்கள் அனைவருமே அதனை பதிவிறக்கிக் கொள்ள முடியும்.
பகுப்பு:மின் வணிகம்
பெருநாழி பாலசுப்பிரமணியசாமி கோயில்
பெருநாழி பாலசுப்பிரமணியசாமி கோயில் தமிழ்நாட்டில் இராமநாதபுரம் மாவட்டம், பெருநாழி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பாலமுருகன், வள்ளி, தெய்வானை சன்னதிகளும், விநாயகர், பெருமாள், கருப்பசாமி, நவக்கிரகங்கள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:இராமநாதபுரம் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாலக்காடு ஆர். ரகு
'''பாலக்காடு ஆர். ரகு''' (1928  - 2009) தென்னிந்தியாவைச் சேர்ந்த மிருதங்க இசைக் கலைஞர் ஆவார்.
வாழ்க்கைக் குறிப்பு
பாலக்காடு ரகு 1928ஆம் ஆண்டு சனவரி 9 அன்று பர்மாவின் (இப்போதைய மியன்மார்) ரங்கூன் நகரில் பிறந்தார். பெற்றோர்: பாலக்காடு இராமசாமி ஐயர், அனந்தலட்சுமி அம்மாள். ஆரம்பத்தில் திண்ணியம் வெங்கடராம ஐயரிடமும், திருச்சி ராகவா ஐயரிடம் மிருதங்க இசையினைக் கற்றார் ரகு. பின்னர் பிரபல மிருதங்க இசைக் கலைஞர் பாலக்காடு டி. எஸ். மணி ஐயரிடம் பயிற்சி பெற்றார். மணி ஐயரின் உறவுக்கார பெண்மணியாகிய ஸ்வர்ணாம்பாளை திருமணம் செய்துகொண்ட ரகு, கணிதத்தில் இளங்கலைப் பட்டம் பெற்றவர்.
இவரின் பேரன் அபிசேக் ரகுராம், கருநாடக இசைப் பாடகராவார்.
தொழில் வாழ்க்கை
பாலக்காடு ரகு ஏறத்தாழ 60 ஆண்டுகளுக்கும் மேலாக மிருதங்க இசை நிகழ்ச்சிகளை வழங்கியுள்ளார். இவரின் தனி ஆவார்த்தனம் நேயர்களிடையே பெரிதும் விரும்பப்பட்டது. ஹரிசங்கர், நாகராஜன் (கஞ்சிரா), ஆலங்குடி ராமச்சந்திரன் (கடம்), ‘விக்கு’ விநாயக்ராம் (கடம்), சுபாஷ் சந்திரன் (கடம்) இவர்களுடன் ரகு தனி ஆவர்த்தனம் நிகழ்த்தியுள்ளார்.
சிறப்புகள்
ஐரோப்பா, ஐக்கிய அமெரிக்கா, ஆஸ்திரேலியா, மலேசியா மற்றும் சிங்கப்பூரில் இசை நிகழ்ச்சிகளை வழங்கியுள்ளார். வடஇந்திய இசைக் கலைஞர்களான பண்டிட் ரவி சங்கர் (சித்தார்), ஹரிப்ரசாத் சௌரசியா (புல்லாங்குழல்), சிவ்குமார் ஷர்மா (சந்தூர்), அல்லா ரக்ஹா (தபேலா) இவர்களுடன் இணைந்து இந்தியாவிலும், வெளிநாடுகளிலும் 'வாத்திய விருந்து' இசை நிகழ்ச்சிகளை வழங்கியுள்ளார். கிழக்கு-மேற்கு ஒருங்கிணைந்த இசையிலும் தனது பங்களிப்பினைத் தந்துள்ளார்.
வெளியிணைப்புகள்
பகுப்பு:மிருதங்கக் கலைஞர்கள் பகுப்பு:கருநாடக இசைக் கலைஞர்கள் பகுப்பு:சங்கீத கலாநிதி விருது பெற்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:சங்கீத நாடக அகாதமி விருது பெற்றவர்கள் பகுப்பு:1928 பிறப்புகள் பகுப்பு:2009 இறப்புகள் பகுப்பு:கலைமாமணி விருது பெற்றவர்கள் பகுப்பு:சங்கீத சூடாமணி விருது பெற்றவர்கள்
கோர்ட்
கோர்ட் (Court) என்பது 2014 ஆம் ஆண்டு வெளியான இந்திய பன்மொழி சட்ட நாடகத் திரைப்படம் ஆகும். இதை அறிமுக இயக்குநர் சைதன்யா தம்ஹானே எழுதி இயக்கியுள்ளார். மும்பை அமர்வு நீதிமன்றத்தில் வயதான போராட்ட பாடகரான நாராயண் காம்ப்ளே (விரா சதிதர்) என்பவரின் மீது நடக்கும் வழக்கு மூலம் இந்த படம் இந்திய நீதி அமைப்பு எவ்வாறு செயல்படுகிறது என்பதை அச்சு அசலாக காட்டுகிறது. இதில் கீதாஞ்சலி குல்கர்னி, பிரதீப் ஜோஷி, ஷிரிஷ் பவார் ஆகியோர் நடித்தனர்.
இப்படத்திற்கு சம்பாஜி பகத் இசையமைத்தார். மிருணாள் தேசாய் மற்றும் ரிகவ் தேசாய் முறையே ஒளிப்பதிவாளராகவும், படத்தொகுப்பாளராகவும் பணியாற்றினர். உண்மையான நீதிமன்றங்களுக்கும் அவை திரைப்படங்களில் சித்தரிக்கப்படும் விதத்திற்கும் உள்ள வித்தியாசத்தைக் காண தம்ஹானே ஆர்வம் கொண்டவராக இருந்தார். பல உண்மை வழக்குகளைக் கண்டபின், இந்திய அமைப்பில் "நீதி மன்றக் கனவை" ஆராய விரும்பினார். அவரது நண்பர் விவேக் கோம்பர் படத்தை தயாரிக்க ஒப்புக்கொண்டு, அதில் நடித்தார். படக்குழு புதியவர்களைக் கொண்டிருந்தது. படத்தில் நடித்த நடிகர்கள் தொழில் முறை அல்லாத நடிகர்களாவர். மராத்தி, இந்தி, குஜராத்தி, ஆங்கிலம் என படத்தில் நான்கு மொழிகள் பேசப்படுகின்றன. இது மகாராட்டிரத்தில் நடப்பதாக உள்ளதால் பெரும்பாலான உரையாடல்கள் மராத்தியில் அமைக்கப்பட்டிருக்கின்றன. சட்டங்கள் ஆங்கிலத்தில் படிக்கப்படுகின்றன. எதிர் தரப்பு வழக்கறிஞர் குஜராத்தி மொழி பேசுபவராக உள்ளார்.
2014 ஆம் ஆண்டு நடந்த 71 வது வெனிஸ் சர்வதேச திரைப்பட விழாவில் கோர்ட் திரையிடப்பட்டது, அங்கு அது ஹொரைசன்ஸ் பிரிவில் சிறந்த திரைப்படம் மற்றும் தம்ஹானுக்காக லூய்கி டி லாரன்டிஸ் விருதை பெற்றது. இந்த திரைப்படம் பல திரைப்பட விழாக்களில் கலந்துகொண்டு 18  விருதுகளை பெற்றது. இது 2014 மும்பை திரைப்பட விழாவின் சர்வதேச போட்டி பிரிவில் இந்தியாவில் திரையிடப்பட்டது. இது திரையரங்குகளில் 2015 ஏப்ரல் 17 அன்று  வெளியானது. வெளியாகி விமர்சன ரீதியான பாராட்டைப் பெற்றது. மேலும் 62 வது தேசிய திரைப்பட விருதுகளில் சிறந்த திரைப்படத்திற்கான தேசிய திரைப்பட விருதைப் பெற்றது.
கதை
நாராயண் காம்ப்ளே ஒரு ஆசிரியர், கவிஞர் சமூக ஆர்வலர் மற்றும் எதிர்ப்பு பாடகர் ஆவார். அவர் மேடையில் பாடிய எதிர்ப்புப் பாடல் ஒன்றினால் துப்புறவுத் தொழிலாளியான வாசுதேவ் பவார் என்பவர் தற்கொலை செய்துகொண்டார் என காம்ப்ளே மீது வழக்கு பதிவு செய்யப்பட்டு தற்கொலைக்கு தூண்டியதாக அவர் கைது செய்யப்படுகிறார். அவரை மீட்க முயல்கிறார் வழக்கறிஞர் வினய் வோரா. அந்த வழக்கு விசாரணை எப்படியெல்லாம் நடக்கிறது. காம்ப்ளே விடுதலை ஆனாரா இல்லையா என்பதை, எந்த திடீர் திருப்பமோ, நீண்ட வசனங்களோ இன்றி படம் அதன் போக்கில் சொல்கிறது.
வெளி இணைப்புகள்
பகுப்பு:மராத்தித் திரைப்படங்கள் பகுப்பு:இந்தியத் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:2014 திரைப்படங்கள்
ஊகான் தீநுண்மியியல் ஆய்வு நிறுவனம்
ஊகான் தீநுண்மியியல் ஆய்வு நிறுவனம், சீன அறிவியல் கல்வியகம் (The Wuhan Institute of Virology, Chinese Academy of Sciences) (WIV:சீன மொழி: 中国科学院武汉病毒研究所; பின்யின்: Zhōngguó Kēxuéyuàn Wǔhàn Bìngdú Yánjiūsuǒ) என்பது தீநுண்மிகள் குறித்த ஒரு ஆராய்ச்சி கல்வி நிறுவனமாகும். இந்நிறுவனம் சீன அறிவியல் கல்வியகத்தால் (the Chinese Academy of Sciences) (CAS) நிர்வாகிக்கப்படுகிறது.
இது சீனாவில் ஊபேய் மாகாணத்தில், ஜியாங்சியா மாவட்ட தலைநகரான ஊகானில் அமைந்துள்ளது. இது 2015 ஆம் ஆண்டில் சீனாவின் முதல் பயோசேஃப்ட்டி லெவல் -4 (BSL-4) ஆய்வகத்தைத் திறந்தது.
வெளவால் மீதான கொரானா வைரசுகள் குறித்த ஊகான் தீநுண்மியியல் ஆய்வு நிறுவனஆராய்ச்சிகளை குறித்து, சிலர் பாதுகாப்பு பற்றிய வருத்தங்களையும், தொடர்புடைய ஆதாரங்களையும் அமெரிக்காவிலிருந்து ஆவணப்படுத்தினர்.
ஊகான் தீநுண்மியியல் ஆய்வு நிறுவனத்தில் வெளவால்கள் மீது விஞ்ஞானிகள் ஆய்வுகள் மேற்கொள்ளும் போது கொரானா வைரசுகள் தற்செயலாக தோன்றியிருக்கலாம் என்று அமெரிக்க உளவுத்துறை அதிகாரிகள் ஏப்ரல் 2020 இல் நிரூபிக்கப்படாத அறிக்கைகள் மூலம் விசாரணைகளை தொடங்கினர்.
வரலாறு
2015 ல் லியோனைச் சேர்ந்த பிரெஞ்சு அரசு சி.ஐ.ஆர்.ஐ ஆய்வகத்துடன் இணைந்து 300 மில்லியன் யுவான் (44 மில்லியன்) செலவில் தேசிய உயிர் பாதுகாப்பு ஆய்வகத்தின் பணி நிறைவடைந்தது. இது சீனாவின் முக்கிய பகுதியில் கட்டப்பட்ட முதல் பயோசேஃப்ட்டி லெவல் -4 (BSL–4) ஆய்வகமாகும். ஆய்வக விரிவாக்கத்திற்காக அமெரிக்க அரசாங்கத்தால் ஓரளவு நிதியளிக்கப்பட்டது. 2003ல் கருத்தில் கொண்டவாறு விரிவாக்கம் முடிவதற்கு குறிப்பிட்ட காலமெடுத்தது.
இந்த ஆய்வகம் அமெரிக்காவில் டெக்சாஸ் மாநிலத்தின் தலைநகரமான ஆஸ்டின்-ல் அமைந்துள்ள டெக்சாஸ் பல்கலைக்கழகத்தில் உள்ள ''கால்வெஸ்டன் தேசிய ஆய்வகத்திடம் வலுவான உறவுகளைக் கொண்டுள்ளது.
கொரோனா வைரசு ஆராய்ச்சி
2005 -ல் ஊகான் தீநுண்மியியல் ஆய்வு நிறுவனத்தை சார்ந்த ஆராய்சியாளர்களை உள்ளடக்கிய ஒரு குழு சீனாவின் குதிரைவாலி வெளவால்கள் தான் சார்ஸ் போன்ற கொரோனா வைரசுகளின்  இயற்கை களஞ்சியங்கள்  என்று கண்டுபிடித்து ஆய்வறிக்கையை வெளியிட்டது.
பல ஆண்டுகளாக இந்த ஆய்வைத் தொடர்ந்த ஆய்வு நிறுவனத்திலுள்ள ஆராய்ச்சியாளர்கள், சீனா முழுவதும் பல இடங்களில் உள்ள ஆயிரக்கணக்கான வெளவால்களில் தனிமைப்படுத்திய 300க்கும் மேலான வெளவால் வைரசுத்தொடர்களின் மாதிரிகளை ஆராய்ந்தார்கள்.
2015 -ல் எலா உயிரணுக்களை (HeLa) பாதிக்கக்கூடிய கொரோனா வைரசை உருவாக்க முடியுமா என்பது குறித்த வெற்றிகரமான ஆய்வறிக்கையை அந்த ஆய்வு நிறுவனம் வெளியிட்டது.
குறிப்புகள்
பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:தீநுண்மங்கள் பகுப்பு:சீன நிறுவனங்கள் பகுப்பு:ஆய்வு நிறுவனங்கள்
கலினின்கிராத்
கலினின்கிராத் (Kaliningrad, Калининград; முன்னாள்r செருமானியப் பெயர்: கோனிசுபர்க்; இத்திய மொழி: קעניגסבערג, கினிக்சுபர்க்) என்பது உருசியாவின் கலினின்கிராத் மாகாணத்தின் நிருவாக மையம் ஆகும். கலினின்கிராத் மாகாணம் பால்டிக் கடல் பகுதியில் போலந்து, லித்துவேனியா ஆகிய நாடுகளிடையே அமைந்துள்ள ஒரு உருசியப் புறநில ஆட்சிப் பகுதியாகும்.
ஐரோப்பிய நடுக்காலப் பகுதியில், இது துவாங்ஸ்தி என்ற பண்டைய புருசியக் குடியிருப்பாக இருந்தது. 1255 இல், வடக்கு சிலுவைப் போர்க் காலத்தில் புதிய கோட்டை கட்டப்பட்டது. இந்நகரம் புருசியாவின் குறுநிலம், மற்றும் கிழக்குப் புருசியா (இன்றைய செருமனி) ஆகியவற்றின் தலைநகராக விளங்கியது. இரண்டாம் உலகப் போரில் இந்நகரம் பெரும் அழிவுக்குள்ளானது. இது உருசிய நகரமான போது, இதன் குடிமக்கள் கட்டாயமாக வெளியேற்றப்பட்டனர். 2010 கணக்கெடுப்பின் படி, இதன் மக்கள்தொகை 431,902 ஆகும்.2010Census
வரலாறு
ஐரோப்பிய நடுக்காலப் பகுதியில், இது துவாங்ஸ்தி என்ற பண்டைய புருசியக் குடியிருப்பாக இருந்தது. 1255 இல், வடக்கு சிலுவைப் போர்க் காலத்தில் புதிய கோட்டை கட்டப்பட்டது. இந்நகரம் புருசியாவின் குறுநிலம், மற்றும் கிழக்குப் புருசியா (இன்றைய செருமனி) ஆகியவற்றின் தலைநகராக விளங்கியது. இங்கு பெரும்பான்மையாக செருமனியினரும், சிறுபான்மையினராக போலந்து லித்துவேலிய நாட்டவரும் வாழ்ந்து வந்தனர். இரண்டாம் உலகப் போரில் 1994 ஆம் ஆண்டில் இந்நகரம் பிரித்தானியரின் குண்டுவீச்சுக்கு இலக்காகியும், 1945 ஆரம்பத்தில் சோவியத்தின் ஆக்கிரமிப்பாலும் பெரும் அழிவுக்குள்ளானது. போரின் முடிவில், அமெரிக்க அரசுத்தலைவர் ஹாரி எஸ். ட்ரூமன், பிரித்தானியப் பிரதமர் கிளமெண்ட் அட்லீ ஆகியோரின் ஒப்புதலுடன், இது சோவியத்தின் ஒரு பகுதியாக இணைக்கப்பட்டது. இது சோவியத்தின் ஒரு பகுதியாக ஆக்கப்பட்ட போது, இதன் குடிமக்கள் கட்டாயமாக வெளியேற்றப்பட்டனர்.
1946 இல் கோனிசுபர்க் என்ற நகரின் பெயர் போல்செவிக்கின் ஆரம்ப காலத் தலைவர்களில் ஒருவரான மிக்கைல் கலினின் என்பவரின் நினைவாக கலினின்கிராத் என மாற்றப்பட்டது. எஞ்சியிருந்த செருமானியர்கள் அங்கிருந்து கட்டாயமாக வெளியேற்றப்பட்டு, சோவியத் மக்கள் குடியேற்றப்பட்டனர். அதிகாரபூர்வ மொழியாக இருந்த இடாய்ச்சு மொழி அகற்றப்பட்டு உருசிய மொழி அதிகாரபூர்வமாக்கப்பட்டது.
பனிப்போர்க் காலத்தில் இம்மாகாணம் இப்பிராந்தியத்தில் முக்கியத்துவம் பெற்றது. 1950களில் சோவியத் பால்ட்டிக் கடற்படையினரின் தலைமையகம் இங்கு இருந்தது. பனிப்போர்க் காலத்தில் வெளிநாட்டவர் இங்கு வருவதற்கு அனுமதிக்கப்படவில்லை.
சைபாசா
சைபாசா என்பது இந்தியாவின் ஜார்கண்ட் மாநிலத்தில் மேற்கு சிங்பூம் மாவட்டத்தில் உள்ள ஒரு நகரம் மற்றும் நகராட்சியாகும். சைபாசா மேற்கு சிங்பூம் மாவட்டத்தின் மாவட்ட தலைமையகமும் பிரதேச ஆணையாளர் தலைமையிலான சிங்பும் கோல்ஹான் பிரிவின் தலைமையகமும் ஆகும். இது ஒரு சுரங்க மையமாகவும், ஜார்க்கண்டின் மிகவும் பிரபலமான சுதந்திரப் போராளியான பிர்சா முண்டாவின் சொந்த ஊராகவும் புகழ் பெற்றள்ளது.
புவியியல்
சாய்பாசா 22.57 ° வடக்கு 85.82 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 222 மீட்டர் உயரத்தைக் கொண்டுள்ளது. இது மாநில தலைநகர் ராஞ்சிக்கு தெற்கே 140 கி.மீ தொலைவிலும், சக்ரதர்பூரிலிருந்து 25 கி.மீ தொலைவிலும், ஜாம்ஷெட்பூரிலிருந்து 65 கி.மீ தொலைவிலும் அமைந்துள்ளது.
புள்ளிவிபரங்கள்
2011 ஆம் ஆண்டு இந்திய மக்கட் தொகை கணக்கெடுப்பின்படி சைபாசாவின் மக்கட் தொகை 63,648 ஆகும். மொத்த குடியிருப்பாளர்களின் எண்ணிக்கை 10596 ஆகும். மக்கட் தொகையில் ஆண்கள் 33686 ஆகவும், பெண்கள் 29962 ஆகவும் இருந்தனர். (பாலின விகிதம் 100%: 91,8%). சைபாசா மக்களின் சராசரி கல்வியறிவு விகிதம் 75.54% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு விகிதம் 79% வீதமாகவும், பெண்களின் கல்வியறிவு விகிதம் 68% வீதமாகவும் காணப்பட்டது. மக்கட் தொகையில் 12% வீதமானோர் 6 வயதுக்குட்பட்டவர்கள்.
தன்னார்வ தொண்டு நிறுவனங்கள்
இந்திய செஞ்சிலுவை சங்கம் மற்றும் ரோட்டரி இன்டர்நேஷனல் ஆகிய இரண்டு நிறுவனங்களும் நகராட்சியில் அவற்றின் மையங்களைக் கொண்டுள்ளன. சன்மத் நிறுவனம் சைபாசாவில் திறன் மேம்பாட்டு பயிற்சி மையத்தை தேசிய நகர்ப்புற வாழ்வாதாரத் திட்டத்தின், நகர்ப்புற மேம்பாட்டுத் துறையின் கீழ் இயக்கி வருகிறது.
பொருளாதாரம்
சாய்பாசா ஒரு மாவட்ட தலைமையகமாகவும், மாவட்டத்தின் அனைத்து அரசு அலுவலகங்களையும் கொண்டதாகவும் காணப்படுகின்றது. சீமேந்து உற்பத்தி செய்யும் இடமான ஏ.சி.சி சிமென்ட் ஒர்க்ஸ் சாய்பாசாவிலிருந்து 18 கி.மீ தூரத்தில் உள்ள ஜிங்க்பானியில் அமைந்துள்ளது. ஆனால் அதன் தேவைகளுக்காக சைபாசாவை நம்பியுள்ளது. எஸ்.ஆர்.ருங்தா குழுமம், தாக்கூர் பிரசாத் சாவ் அன்ட் சன்ஸ், மற்றும் சஹா பிரதர்ஸ் போன்ற நிறுவனங்களால் இப்பகுதியில் கணிசமான சுரங்கத் தொழில்கள் நடைப்பெறுகின்றன. பல சிறிய அளவிலான எஃகு உற்பத்தி நிறுவனங்களும் சைபாசாவில் அமைந்துள்ளன.
ஜாம்ஷெட்பூர் மற்றும் கல்கத்தா ஆகியவற்றுடனான சைபாசாவின் அருகாமை அதன் சிறிய அளவிலான தொழில்துறை நோக்கத்திற்கு பங்களிக்கிறது. சுரங்க, ஜவுளி மற்றும் சேவைத் துறை ஆகியவை பொருளாதாரத்தில் முக்கிய இடத்தை பெறுகின்றன.
ஹவுரா-மும்பை பிரதான பாதையில் சாய்பாசா நேரடியாக இல்லாதது அதன் பொருளாதாரத்தை மிகவும் பாதித்துள்ளது. அனைத்து ரயில்வே வேலைகளும், அவற்றுடன் தொடர்பான தொழில்களும் பிரதான பாதையில் அமைந்துள்ள சைபாசாவிற்கு அருகில் உள்ள சிறிய நகரமான சக்ரதர்பூருக்கு சென்றடைகின்றன.
போக்குவரத்து
ஹவுராவிலிருந்து இன்னுமொரு ரயிலான ஹவுரா பார்பில் ஜான் சதாப்தி விரைவு வண்டி சைபாசா வழியாக செல்கிறது. 2012 ஆம் ஆண்டில் சக்ரதர்பூர்-பார்பில் இன்டர்சிட்டி எக்ஸ்பிரஸிலிருந்து மற்றொரு ரயில் சாய்பாசா வழியாக செல்லத் தொடங்கியது.
2014 ஆம் ஆண்டில் விசாகப்பட்டினம் - டாடாநகர் வார சூப்பர்ஃபாஸ்ட் எக்ஸ்பிரஸ்ஸில் இருந்து மற்றொரு வாராந்திர ரயில் சாய்பாசா வழியாக செல்கிறது. ஜார்கண்டின் தலைநகரான ராஞ்சி சாய்பாசாவிலிருந்து 145 கி.மீ தூரத்தில் உள்ளது.
சைபாசா என்பது ஹவுரா-நாக்பூர்-மும்பை பாதையின் டாடாநகர்-பிலாஸ்பூர் பிரிவில் உள்ள ராஜ்கர்சவன் சந்திப்பிலிருந்து ஒரிசாவுக்கு தெற்கே செல்லும் ஒரு நிலையமாகும்.
நகரத்தில் பொது விமான நிலையம் இல்லை. ஆனால் சில உலங்கு வானுர்தி தளங்கள் அமைந்துள்ளன.
சான்றுகள்
பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:மேற்கு சிங்பூம் மாவட்டம்
வஸீலா (சிற்றிதழ்)
வஸீலா இந்தியா நாகர்கோவிலிலிருந்து 1987ம் ஆண்டில் வெளிவந்த ஒரு இசுலாமிய மாதமிரு முறை இதழாகும்.
பணிக்கூற்று
சுன்னத்வல் ஜமாஅத் கொள்கை விளக்க மாதமிரு முறை இதழ்
==பொருள் 'வஸீலா' எனும் அரபுப் பதம் 'உதவி சாதனம்' என்ற பொருளைத் தரும்
உள்ளடக்கம்
சுன்னத்வல் ஜமாஅத் எனும்போது முஹம்மத் நபி (ஸல்) அவர்களின் சொல், செயல், அங்கீகாரம் போன்றவற்றை முறையாகப் பேணி பின்பற்றுபவர்களைக் குறிக்கும். இவ்விதழின் பணிக்கூற்றுக்கமைய முஹம்மத் நபி (ஸல்) அவர்களின் சொல், செயல், அங்கீகாரம் ஆகியவற்றைக் குறிக்கும் ஹதீஸ் விளக்கங்களைக் கொண்ட ஆக்கங்களைக் கொண்டிருந்தது. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
கேரள அறிவியல் மற்றும் தொழில்நுட்ப அருங்காட்சியகம்
கேரள அறிவியல் மற்றும் தொழில்நுட்ப அருங்காட்சியகம் (Kerala Science and Technology Museum) என்பது 1984 ஆம் ஆண்டில் இந்தியாவின், கேரள அரசால் நிறுவப்பட்ட ஒரு தன்னாட்சி நிறுவனமாகும். இது பொது மக்களிடையே, குறிப்பாக இளம் தலைமுறையினரிடையே அறிவியல் மற்றும் அறிவியல்சார்ந்த மனநிலையை வளர்க்கும் மையமாக உள்ளது. இந்த நிறுவனம் கேரளத்தில் உள்ள திருவனந்தபுரம் நகரின் மையப்பகுதியில் அமைந்துள்ளது. இந்த அருங்காட்யகத்துடன் பிரியதர்சினி கோளரங்கம் இணைக்கப்பட்டுள்ளது, இது 1994 முதல் செயல்படுகிறது. thumb|அருங்காட்சியகத்துடன் இணைக்கப்பட்டுள்ள பிரியதர்சினி கோளரங்கம்
குறிப்புகள்
பகுப்பு:திருவனந்தபுரத்திலுள்ள அருங்காட்சியகங்கள் பகுப்பு:இந்தியாவிலுள்ள அறிவியல் அருங்காட்சியகங்கள்
தாய்வழிப் பெயர்
தாய்வழிப் பெயர் (matronymic) என்பது, தாய், பாட்டி, அல்லது பெண் மூதாதையர் ஒருவரின் பெயரை அடிப்படையாகக் கொண்ட பெயரைக் குறிக்கும். இது தந்தைவழிப் பெயருக்கு நிகரான பெண்பாற் பெயர் முறை. ஆண்வழிச் சமுதாய முறையையே பெரும்பாலாகக் கொண்ட தற்காலத்தில் தாய்வழிப் பெயர்கள் மிகவும் அரிதாகவே காணப்படுகின்றன. முன்னர் திருமணம் ஆகாத பெண்களுக்குப் பிறக்கும் குழந்தைகளுக்குத் தாய்வழி இறுதிப் பெயர்களைப் பயன்படுத்தும் வழக்கம் இருந்தது. ஒரு குடும்பத்தில் ஆண்களைவிடப் பெண்கள் புகழ் பெற்றவர்களாகவும், ஆற்றல் பெற்றவர்களாகவும் இருக்கும் போதும் அவர்களது வழியினர் குறித்த பெண்களின் பெயரைத் தழுவிய தாய்வழிப் பெயரைக் கொள்வதும் உண்டு.
தாய்வழிப் பெயர் முறைகள்
தென்னிந்தியாவிலும், நேபாளத்திலும் வாழும் சில தாய்வழிச் சமூகங்களில் தாய்வழிப் பெயர்களைக் கொள்ளும் முறை உள்ளது. கேரளாவிலும் இம்முறை இருப்பதாகத் தெரிகிறது.
இவற்றையும் பார்க்கவும்
பகுப்பு:பெயரிடல் மரபு
சுப்பிரமணிய சாமி (திரைப்படம்)
சுப்பிரமணிய சாமி 1994 இல் வெளிவந்த தமிழ்த் திரைப்படமாகும். பாண்டியராஜன் நடித்த இப்படத்தை அவரே இயக்கினார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:பாண்டியராஜன் நடித்த தமிழ்த் திரைப்படங்கள் பகுப்பு:சார்லி நடித்த திரைப்படங்கள்
ஃபிரடெரிக் ஜேக்மன்
ஃபிரடெரிக் ஜேக்மன்  (Frederick Jakeman , பிறப்பு: சனவரி 10 1920, இறப்பு: மே 17 1986) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 134 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1946-1954 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஃபிரடெரிக் ஜேக்மன் கிரிக்கட் ஆக்கைவ் - - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011..
பகுப்பு:இங்கிலாந்துத் துடுப்பாட்டக்காரர்கள் பகுப்பு:1920 பிறப்புகள் பகுப்பு:1986 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:இங்கிலாந்து துடுப்பாட்ட நடுவர்கள் பகுப்பு:நார்தாம்ப்டன்சையர் துடுப்பாட்டக்காரர்கள்
பசுக்கார்
ஃபசுகார் (Buzzcar) என்பது பிரான்சில் இயங்கும் ஒரு சகா-சகா தானுந்து வாடகைத் தளம் ஆகும். இது தானுந்தை வாடகைக்கு எடுக்க விரும்புவோரை தானுந்தை வாடகைக்கு விட விரும்புவர்களோடு இணையம் ஊடாக நிகழ் நேரத்தில் தொடர்புபடுத்துகிறது. இந்த நிறுவனம் காப்புறுதி, சாலை ஓர உதவி போன்ற சேவைகளையும் வழங்குகிறது. வாடகைப் பணம் விடுபவரும் எடுப்பவரும் தீர்மானிப்பது. இதில் 30% தனது சேவைகளுக்கு கட்டணமாக அறவிடுகிறது.
வெளி இணைப்புக்கள்
பகுப்பு:தானுந்துப் பகிர்வு
அல்ஃபா
அல்ஃபா (Alpha, கிரேக்கம்: άλφα) என்பது கிரேக்க நெடுங்கணக்கின் முதலாவது எழுத்து ஆகும். கிரேக்க எண்களில் இவ்வெழுத்தானது ஒன்று என்ற பெறுமானத்தை உடையது. பினீசிய எழுத்தான அல்விலிருந்தே அல்ஃபா பெறப்பட்டது. அல்ஃபாவிலிருந்து பிறந்த எழுத்துகள் இலத்தீன் எழுத்து A, சிரில்லிய எழுத்து A என்பனவாகும்.
ஆங்கிலத்தில் அல்ஃபா என்பது முதலாவது, தொடக்கம் என்பதற்கான ஒத்த சொல்லாகவும் பயன்படுத்தப்பட்டு வருகின்றது.
கிரேக்கம்
பண்டைய கிரேக்கத்தில் அல்ஃபா என்பது குறிலாக இருக்கும்போது a என்றும் நெடிலாக இருக்கும்போது aː என்றும் உச்சரிக்கப்பட்டது.
அறிவியல்
அறிவியலில் அல்ஃபாச் சிதைவு, அல்ஃபாத் துணிக்கை முதலியவற்றைக் குறிக்க அல்ஃபா பயன்படுத்தப்படுகின்றது.
வரலாறு
அல்ஃபா எனும் எழுத்து எருது என்பதைக் குறிக்கும் பினீசிய எழுத்தான அல்விலிருந்து உருவானது.
மேற்கோள்கள்
பகுப்பு:கிரேக்க எழுத்துகள்
தா. கு. சுப்பிரமணியன்
'''தா. கு. சுப்பிரமணியன்''', சிறந்த நூலாசிரியருக்கான பிரிவில், 2013-ஆம் ஆண்டுக்கான கலைமாமணி விருது, 28 பிப்ரவரி 2019 அன்று தமிழ்நாடு அரசு வழங்கியுள்ளது. இவர் மதுரைக் கல்லூரியில் தமிழ்த் துறை பேரராசிரியராக பணியாற்றி ஓய்வு பெற்றவர். நடனகோபாலநாயகி சுவாமிகள் இயற்றிய சௌராட்டிர மொழி கீர்த்தனங்கள் குறித்து ஆய்வு செய்து, மதுரை காமராசர் பல்கலைக்கழகத்தில் முனைவர் பட்டம் பெற்றவர். இவர் பட்டிமன்ற பேச்சாளரும் ஆவார். இவர் 2019 ஏப்ரல் 20 ஆம் நாள் இரவு காலமானார்.
மேற்கோள்கள்
பகுப்பு:மதுரை மக்கள் பகுப்பு:கலைமாமணி விருது பெற்றவர்கள் பகுப்பு:சௌராட்டிர நபர்கள் பகுப்பு:பட்டிமன்றப் பேச்சாளர்கள் பகுப்பு:தமிழ்ப் பேச்சாளர்கள் பகுப்பு:2019 இறப்புகள் பகுப்பு:மதுரை மாவட்ட நபர்கள்
கௌடபாதர்
கௌடபாதர் ஒரு வேதாந்தி ஆவார். வேதவியாசரின் மகன் சுகர் என்னும் இருடிக்கு மாணாக்கர் என்பர். இவர் குரு பதஞ்சலி மகரிஷியின் 1000 சீடர்கள் உயிர் பெற்றவர் ஒருவரே... கல்வி ஞானி அறிவை புகட்ட குரு பதஞ்சலியர் இவரை தலைகீழாக தொங்கவைத்து பாடம் எடுத்துள்ளார்...குருவின் பெயர் சொல்லும் சீடன். இவர் இராமேஸ்வரம் சென்று குரு பதஞ்சலியார் அமர்ந்த இடத்தை கண்டு விட்டு வருகையில்....மதுரை மாவட்டம் ( மதுரை-இரமேஸ்வரம் ரோட்டில்) என்னும் சக்குடி
வைகை ஆற்றின் ஓடையில் உள்ள ஒரு ஆலமர பொந்தில் அமர்ந்து தவநிலை பெற்றுஉள்ளார்...
இவரின் மாணாக்கரான கோவிந்த பகவத் பாதர், ஆதி சங்கரருக்குக் குரு. இவர் உத்தரகீதை என்னும் வேதாந்த நூலுக்கு உரை செய்துள்ளார். கௌடபாதர் 8 ஆம் நூற்றாண்டைச் சேர்ந்தவராக இருக்கலாம் எனக் கருதப்பட்டாலும் இது பற்றித் தெளிவான தகவல்கள் இல்லை.
மகாயான பௌத்த மதத்தின் தத்துவங்கள் பலவற்றை இந்து சமயத் தத்துவங்களுக்குக் கொண்டுவந்து அவை அத்துவைத வேதாந்தமாக வளர்ப்பதில் கௌடபாதருக்குப் பங்கு உண்டு எனச் சொல்லப்படுகின்றது (பக்.96- India Philospy).
மாண்டூக்ய உபநிடதத்துக்கு விளக்கமாக அமையும் உரை நூலாகிய மாண்டூக்ய காரிகை இவரால் எழுதப்பட்டது. ஆன்மாவும் இறைவனும் வேறு என்னும் இருமை இல்லாத நிலைக்கு, அதாவது அத்துவிதத்துக்கு விளக்கம் தரும் இந்நூலில், கண்ணில் தெரியும் உலகம் ஒரு மாயத் தோற்றமே எனவும் கௌடபாதர் விளக்குகிறார்.
பகுப்பு:அத்வைத வேதாந்த ஆசிரியர்கள் பகுப்பு:சமயத் தலைவர்கள் பகுப்பு:இந்து சமயப் பெரியார்கள் பகுப்பு:இந்து மெய்யியலாளர்கள்
வஜுருல் இஸ்லாம் (இந்திய இதழ்)
வஜுருல் இஸ்லாம் இந்தியா கூத்தாநல்லூரிலிருந்து 1924ம் ஆண்டில் வெளிவந்த ஓர் இசுலாமிய மாத இதழாகும்.
பொருள்
'வஜுருல் இஸ்லாம்' எனும் அரபுப் பதம் 'இஸ்லாமிய ஆலோசகர்' என பொருள்படும்
மாரிமுத்தாப் பிள்ளை
மாரிமுத்தாப் பிள்ளை (1712-1787) என்பார் சீர்காழியிலே பிறந்து கருநாடக இசையில் பல இசைப்பாட்டுக்கள் இயற்றியும் பாடியும் பெரும்புகழ் பரப்பிய இசை முன்னோடி. இவர் தமிழ் இசையில் மும்மூர்த்திகள் என்று போற்றப்படும் தியாகராஜர், முத்துசுவாமி தீட்சிதர், சியாமா சாஸ்திரிகள் ஆகிய மூவருக்கும் முன்னிருந்த ஆதி மும்மூர்த்திகளில் ஒருவர். இவர் இயற்றிய பாடல்கள் தமிழில் உள்ளன. தமிழ் ஆதி மும்மூர்த்திகள் எனப்படுபவர்கள் அருணாசலக் கவிராயர் (1712-1779), மாரிமுத்தாப் பிள்ளை, முத்துத் தாண்டவர் (1525-1625).
ராஜம் கிருஷ்ணன்
ராஜம் கிருஷ்ணன் (1925 - அக்டோபர் 20, 2014) மூத்த தமிழக பெண் எழுத்தாளர் ஆவார். இவருடைய காலத்தின் பெண் அடிமை நிலையையும் மற்ற சமூக அவலங்களையும் இவரின் படைப்புகள் வெளிச்சமிட்டுக் காட்டுகின்றன.
பிறப்பும் இளமைக் காலமும்
1925-ம் ஆண்டு தமிழகத்தின் திருச்சிராப்பள்ளி மாவட்டத்தில் உள்ள முசிறியில் பிறந்தவர். பள்ளிக்கு சென்று முறையான கல்வி பயிலாதவர். பெண்கள் பூப்படையும் முன்பே திருமணம் செய்து வைத்துவிடும் அன்றைய சமூக வழக்கப்படி, 15வது வயதிலேயே கிருஷ்ணனுக்குத் திருமணம் செய்துவைக்கப்பட்டது. திருமணத்திற்குப் பின்னர் சென்னை கிழக்கு தாம்பரத்தில் குடியேறினார். மின் பொறியாளரான கணவரின் உதவியால் பல புத்தகங்களைப் படித்து, பின் தானே கதைகளை எழுத ஆரம்பித்தார்.
அரசுடைமை
இவரது நூல்கள் தமிழக அரசால் 2009 ஆம் ஆண்டில் அரசுடமை ஆக்கப்பட்டன. இதற்காக மூன்று லட்சம் ரூபாய் வழங்கப்பட்டது. முதன்முறையாக உயிருடன் இருந்தபோதே அரசுடைமை ஆக்கப்பட்டது இவரது நூல்களே.
முதுமைக் காலம்
கிருஷ்ணனுக்கு பக்கவாதம் வந்து நடக்க இயலாமல் ஆயிற்று. பின்னர், தன் தொண்ணூறாம் வயதில், 2002 ஆம் ஆண்டில், அவர் இயற்கை எய்தினர். ராஜம் - கிருஷ்ணன் தம்பதிக்குக் குழந்தைகள் இல்லை. முதுமையில் வறுமையால் வாடிய இவர் சென்னையில் உள்ள விஸ்ராந்தி ஆதரவற்றோர்-முதியோர் இல்லத்தில் வாழ்ந்தார். உடல்நலக் குறைவு காரணமாக சென்னை போரூரில் உள்ள தனியார் மருத்துவமனையில் 20 அக்டோபர் 2014, திங்கள்கிழமை இரவு காலமானார். இறந்த பிறகு தனது உடலை சிகிச்சை அளித்த ஸ்ரீ ராமச்சந்திரா மருத்துவமனைக்கே தானமாக அளித்துவிடும்படி ராஜம் கிருஷ்ணன் விருப்பம் தெரிவித்திருந்தார்.
விருதுகள்
ராஜம் கிருஷ்ணன் பல்வேறு பாராட்டுகளையும், விருதுகளையும் பெற்றவர். அவற்றுள் சில:
நூல்கள்
இவரின் படைப்புகளுள் சில:
வெளி இணைப்புகள்
பகுப்பு:தமிழக எழுத்தாளர்கள் பகுப்பு:தமிழ்ப் பெண் எழுத்தாளர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:2014 இறப்புகள் பகுப்பு:1925 பிறப்புகள் பகுப்பு:திருச்சி மாவட்ட நபர்கள்
இராஜா இராஜவர்மா வல்லிய கோயி தம்புரான்
வலது|thumb|239x239px| இராஜா இராஜவர்மா வல்லிய கோயி தம்புரான் [[சங்கனாச்சேரி இலட்சுமிபுரம் அரண்மனை]] இராஜா இராஜவர்மா வல்லிய கோயி தம்புரான் (Raja Raja Varma Koil Thampuran) (மலையாளம்: രാജ രാജ വർമ്മ കോയിത്തമ്പുരാൻ) மலையாள மொழி கவிஞரும், இந்திய மாநிலமான கேரளாவைச் சேர்ந்த மொழிபெயர்ப்பாளருமான இவர் ஆங்கிலத்திலும், சமசுகிருத மொழியிலும் எழுதுவதில் தேர்ச்சியைக் கொண்டிருந்தார். இவர் சங்கனாச்சேரியின் நீராழி அரண்மனையில் பிறந்தார். மேலும்,முந்தைய பரப்பநாடு (பரப்பனங்காடி, பேப்பூர் இராச்சியம்), மலபார் அரச குடும்பத்தின் உறுப்பினராக இருந்தார்.
வாழ்க்கை
வலது|thumb|200x200px| தனது மகன் [[சுவாதித் திருநாள் ராம வர்மா|சுவாதித் திருநாளுடன் இராஜா இராஜவர்மா ]] சங்கனாச்சேரியில் நீராழிக்கெட்டுக் கொட்டாரம் என்று அழைக்கபட்ட நீராழி அரண்மனையில் பிறந்தார். கௌரி லட்சுமி பாய் என்ற திருவிதாங்கூர் இளவரசியை மணந்தார். இதன் மூலம் இவர்களுக்கு ஒரு மகளும் இரண்டு மகன்களும் இருந்தனர். இவரது மகள் மகாராணி கௌரி இருக்மிணி பாயி 1809இல் பிறந்தார். இவரது மூத்த மகன், பிரபலமான சுவாதித் திருநாள், 1813 ஏப்ரல் 16 அன்று பிறந்தார். சுவாதி திருநாள் ஒரு இசைக்கலைஞராகவும் கலைஞராகவும் மாறி 1829 முதல் 1846 வரை சுதந்திரமாக ஆட்சி செய்தார். 1814இல் உத்திரம் திருநாள் என்ற மகன் பிறந்தார். இவர் 1846 முதல் 1860 வரை ஆட்சி செய்தார். உத்திரம் திருநாள் பிறந்தவுடன் இவரது மனைவி 1815இல் இறந்தார்.
இலட்சுமிபுரம் அரண்மனை
கௌரி இலட்சுமி பாயி தனது ஆட்சிக் காலத்தில் தனது கணவர் மற்றும் அவரது குடும்ப உறுப்பினர்களுக்காக சங்கனாச்சேரியில் இலட்சுமிபுரம் அரண்மனையைக் கட்டினார்.
சின்னமனைக்குளம் சுந்தரவல்லியம்மன் கோயில்
சின்னமனைக்குளம் சுந்தரவல்லியம்மன் கோயில் தமிழ்நாட்டில் இராமநாதபுரம் மாவட்டம், சின்னமனைக்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
குலிசுத்தான், ஈரான்
குலிசுத்தான் (Golestan,, பிற பெயர் : Golestān) என்ற நகரமானது பகாரிசுத்தான் (Baharestan) மண்டலத்தின்  தலைநகரம் ஆகும். 2006 மக்கள் தொகை கணக்கெடுப்பின்படி, 57,216 குடும்பங்கள் இந்நகரில் வாழ்ந்தனர். அவர்களின் ஒட்டு மொத்த மக்கள் தொகை 231,882 நபர்களாக இருந்தனர். கோப்பன்-கீகர் காலநிலை வகைப்பாடு அமைப்பு அடிப்படையில், இந்நகரத்தின் காலநிலையை குளிர் அரை வறண்ட (BSk) என வகைப்படுத்துகின்றனர். கோடையில், அதன் சராசரி வெப்பநிலை தெகுரான் நகரத்தை விட, குளிர்ச்சியாக இருக்கிறது. எனவே, இந்நகரத்தின் குளிர்கால வெப்பநிலையும், தெகுரான் நகரை விட குளிர்ச்சியாகவே இருக்கிறது. ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 35 வது இடத்தினைப் பெறுகிறது.
சின்னமனைக்குளம் சுந்தரவல்லியம்மன் கோயில்
பூசைகள்
இக்கோயிலில் ஒருகாலப் பூசை நடக்கின்றது.
குலிசுத்தான், ஈரான்
மக்கள் தொகை
2016 ஆம் ஆண்டு மக்கள் தொகைக் கணக்கெடுப்பின்படி,  பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 239,556 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 259,480 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு −7.68%  குறைந்துள்ளது.
மேற்கோள்கள்
பகுப்பு:Coordinates on Wikidata பகுப்பு:ஈரானின் நகரங்கள்
மணமேல்குடி ஊராட்சி ஒன்றியம்
மணமேல்குடி ஊராட்சி ஒன்றியம், தமிழ்நாட்டின்  புதுக்கோட்டை மாவட்டத்தில் உள்ள பதின்மூன்று   ஊராட்சி ஒன்றியங்களில் ஒன்றாகும். மணமேல்குடி ஊராட்சி ஒன்றியம்  இருபத்தி எட்டு ஊராட்சி மன்றங்களைக் கொண்டுள்ளது. மணமேல்குடி வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம்  மணமேல்குடியில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, மணமேல்குடி ஊராட்சி ஒன்றியத்தின் மொத்த மக்கள் தொகை 86,552 ஆகும். அதில் பட்டியல் சமூக மக்களின் தொகை 11,893 ஆக உள்ளது. பட்டியல் பழங்குடி மக்களின் தொகை 24 ஆக உள்ளது.
ஊராட்சி மன்றங்கள்
மணமேல்குடி ஊராட்சி ஒன்றியத்தில் உள்ள 28 ஊராட்சி மன்றங்களின் விவரம்:
மேற்கோள்கள்
பகுப்பு:புதுக்கோட்டை மாவட்ட ஊராட்சி ஒன்றியங்கள்
ஜோப் ஹர்ஸ்ட்
thumb|right|ஜோப் ஹர்ஸ்ட் ஜோப் ஹர்ஸ்ட்  (Geoff Hurst , பிறப்பு: திசம்பர் 8 1941 ), இங்கிலாந்து அணியின் முன்னாள் கால்பந்தாட்ட வீரர் ஆவார். இவர் 1966 காற்பந்தாட்ட உலகக்கோப்பையின் இறுதி ஆட்டத்தில் ஹாட்ரிக் கோல் அடித்தார். அச்சாதனை இந்நாள் வரையிலும் முறியடிக்கப்படவில்லை. இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1962 ஆம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜோப் ஹர்ஸ்ட் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1941 பிறப்புகள் பகுப்பு:இங்கிலாந்து காற்பந்தாட்ட வீரர்கள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள்
துறிஞ்சிப்பட்டி
துறிஞ்சிப்பட்டி (Thurinjipatti) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது வேங்கடத்தாம்பட்டி ஊராட்சிக்கு உட்பட்டது.
மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 217, மொத்த மக்கள் தொகை 792, இதில் 398 ஆண்களும், 394 பெண்களும் அடங்குவர்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
விண் உடை
விண் உடை அல்லது விண்வெளி உடை (space suit) என்பது வெப்பமான மற்றும் உறை கடுங்குளிர் போன்ற வேறுபட்ட வெப்ப நிலை நிலவும் வெற்றிடமான விண்வெளியில் மனிதனின் உடல் வெப்பநிலையைச் சீராகப் பாதுகாக்க வடிவமைக்கப்பட்ட ஒரு ஆடையாகும். மேலும் இது பாய்ந்துவரும் விண் தூசுகளில் இருந்தும் விண்வெளி வீரரின் உடலைப் பாதுகாக்கும் வகையிலும் வீரரின் உடலுக்குத் தேவைப்படும் காற்று, நீர், வெப்பம் ஆகியன கிடைககும் விதத்திலும், வேர்வை, சிறுநீர், கரியமிலவாயு ஆகியவற்றை அகற்றும் விதத்தில் விண் உடை வடிவமைக்கப்படுகிறது. வான்வெளியில் உள்ளவர்களோடும், தரைக் கட்டுப்பாட்டு நிலையத்தில் உள்ளவர்களோடும் பேசுவதற்குச் சிறப்புக் கருவிகள் இந்த உடையில் பொருத்தப்பட்டதாக இருக்கும். இவ்வுடையின் முதுகில் சுவாசிக்கத் தேவைப்படும் ஆக்சிசன் தொட்டி இருக்கும். வின் உடையானது ஒவ்வொரு விண்வெளி வீரருக்கும் அவரது உடல் அமைப்புக்கு ஏற்ப பிரத்யேகமாகத் தயாரிக்கப்படும். பெரும்பாலும் ஒவ்வொருவருக்கும் மூன்று உடைகள் தயாரிக்கப்படும் இதில் பயிற்சிக்கு ஒன்று, விண்வெளிப் பயணத்தின்போது ஒன்று, மாற்று உடை ஒன்று ஆகும். விண் உடைகளின் எடை புவியைப் பொறுத்தவரை மிகக் கூடுதலாக இருக்கும், ஆனால் இவை ஈர்ப்பு விசை இல்லாத விண்வெளியில் பயன்படுதும்போது எடை தெரியாது. விண்வெளி உடை ஒன்றின் சராசரி விலை மூன்று கோடிவரை ஆகும்.
அடைந்து வந்த மாற்றங்கள்
விண்வெளி உடைகள் பார்ப்பதற்கு ஒரே தோற்றத்தில் இருந்தாலும், அவை பயன்படுத்தத் துவங்கிய ஆண்டுகளில் இருந்து மிகப் பெரிய அளவில் மாற்றங்களைச் சந்தித்துள்ளன. துவக்கக்கால கால விண் உடைகள் விமானிகள் உடையின் இறுக்கமான வடிவைக் கொண்டிருந்தன. சோவியத் உருசியாவின் விண்வெளி வீரரான அலெக்ஸி லியநோவ், 1965 இல் வாஸ்கோட் 2 விண்கலத்தில் சென்று விண்வெளியில் முதலில் நடந்த முதல் மனிதன் என்ற பெருமையைப் பெற்றவர். இவரின் முதல் விண் நடையின்போது, இவர் அணிந்திருந்த விண் உடையின் உள்ளே ஏற்பட்ட கடுமையான அழுத்தத்தால் விண் உடை ஊதிப் பெருக்க ஆரம்பித்து சிக்கலை உண்டாக்கியது, இதன் காரணமாக லியநோவ் நகர இயலாமல் திணறிப்போனார் காரணம் விண்வெளியில் ஏற்பட்ட கடுமையான அழுத்தமே இதற்குக் காரணமாக ஆனது. இந்தப் படிப்பினையின் காரணமாக அப்பல்லோ விண்கலத் திட்டங்களுக்கு உருவாக்கப்பட்ட ஏ7எல் விண் உடைகள் அழுத்தச் சமநிலையைப் பாதுகாக்கும்வகையில் அந்த உடைகள் விரிவடையும் வகையில் வடிவமைக்கப்பட்டன, மேலும் காற்றை மறுசுழற்சி செய்யும் அமைப்பும், உடைக்குள் 100 மில்லி குளிர்ந்த நீரும் சுழன்றுகொண்டே இருக்கும் அமைப்புகளும் கூடுதலாகச் சேர்க்கப்பட்டன.
பொறுப்புமேட்டுப்பட்டி ஊராட்சி
பொறுப்புமேட்டுப்பட்டி ஊராட்சி (Poruppumettupatty Gram Panchayat), தமிழ்நாட்டின் மதுரை மாவட்டத்தில் உள்ள செல்லம்பட்டி ஊராட்சி ஒன்றியம்  வட்டாரத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1729 ஆகும். இவர்களில் பெண்கள் 845 பேரும் ஆண்கள் 884 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மேளம் கொட்டு தாலி கட்டு (தொலைக்காட்சி நிகழ்ச்சி)
மேளம் கொட்டு தாலி கட்டு இந்த நிகழ்ச்சி சனி மற்றும் ஞாயிறு இரவு 8 மணிக்கு புதுயுகம் தொலைக்காட்சியில் ஒளிபரப்பானது. திருமணம் ஆகாத பெண்கள் மட்டுமே பங்கேற்கும் ஒரு தொலைகாட்சி நிகழ்ச்சி. இந்த நிகழ்ச்சியை நடிகை சினேகா தொகுத்து வழங்கினார். இது இவரின் முதல் சின்னத்திரை நிகழ்ச்சி ஆகும்.
வெளி இணைப்புகள்
பகுப்பு:புதுயுகம் தொலைக்காட்சி நாடகங்கள்‎ பகுப்பு:தமிழ் கலந்துரையாடல் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
நேபாள நாட்டுப்பண்
நேபாள நாட்டுப்பண் ("Sayaun Thunga Phool Ka" நேபாள மொழி: सयौं थुँगा फूलका "நூற்றுக்கணக்கான பூக்களால் தொடுக்கப்பட்டது") என்பது நேபாள நாட்டுப்பண்ணாகும். இப்பாடல் நேபாள தேசிய திட்டக் குழுவின் தலைமையகத்தில் உள்ள  சிங்க தர்பார் என்னும் அரங்கத்தில்  இடைக்கால நாடாளுமன்ற அவைத்தலைவரான  சுபாஷ் சந்திர நிம்வாங் என்பவரால் நேபாளத்தின் நாட்டுப்பண்ணாக அதிகாரப்பூர்வமாக 2007 ஆகத்து 3, அன்று அறிவிக்கப்பட்டது. இதற்கு முந்தைய நாட்டுப்பண்ணான, ராஷ்ட்ரிய காணம் என்னும் பாடல் 1962 இல் இருந்து நாட்டுப்பண்ணாக இருந்துவந்தது.
நேபாள நாட்டுப்பண் வரிகள் கவிஞர் பையாகுல் மய்லா என்னும் பிரதீப் குமார் ராய் என்பவரால் எழுதப்பட்டது. இந்த பாடலுக்கு அம்பீர் குருங் என்பவரால் இசையமைக்கப்பட்டது. இந்த நாட்டுப்பண் எளிமையான சொற்களால் நேபாள இறையாண்மை, ஒற்றுமை, அஞ்சாமை, பெருமை, அழகு, முன்னேற்றம், அமைதி, கலாச்சாரம், உயிரியல் பண்மை போன்றவற்றை புகழ்ந்து எழுதப்பட்டுள்ளது.
வரலாறு
மே 19, 2006, அன்று நேபாள அரச பிரதிநிதிகள் அவை (பிரதிநிதி சபா) பழைய நாட்டுப்பண்ணை தாற்காலிகமாக நீக்கியது. 2006 நவம்பர் 30 ஆம் நாள் நாட்டுப்பண் தேர்வு பணி குழு (NASTT) கவிஞர் பையாகுல் மைலா (இயற் பெயர்: பிரதீப் குமார் ராய் ) என்பவரின் பாடலை நேபாளத்தின்  புதிய நாட்டுப்பண்ணாக அதிகாரப்பூர்வமாக ஒப்புதல் அளிக்கப்பட்டது. இந்த புதிய நாட்டுப்பண் நாடு முழுவதும் இருந்து தேர்வுக்கு வந்த 1272 பாடல்களில் இருந்து தேர்வு செய்யப்பட்டது.
2007 ஆகத்து 3 அன்று, சாயாயும் துங்கா ஃபூல் கா அதிகாரப்பூர்வமாக நேபாள பிரதிநிதிகள் அவையில் இப்பாடலை நேபாள நாட்டின் நாட்டுப்பண் என அறிவித்தது.
மேற்கோள்கள்
பகுப்பு:நாட்டுப்பண்கள் பகுப்பு:நேபாளம்
ஆயக்காரன்புலம்
ஆயக்காரன்புலம் தமிழ்நாட்டில் நாகப்பட்டினம் மாவட்டத்தில் வேதாரண்யம் வட்டத்திற்குட்பட்ட ஒரு பெரிய வருவாய் கிராமம் ஆகும்.இந்தக் கிராமம் ஆயக்காரன்புலம்-1,2,3,4 சேத்தி என நான்கு ஊராட்சிகளாக செயல்படுகிறது. நான்கு பிரிவிற்கும் நான்கு ஊராட்சி மன்றத் தலைவர்கள் செயல்படுகின்றனர். ஆயக்காரன்புலம் என்ற பெயர் பல நூற்றாண்டுகளுக்கு முன்னர் கம்பரால் பெயர் பெற்றது என்ற வரலாறும் இங்கு பேசப்படுகிறது.
மழை மாரியம்மன் கோயில்
ஆயக்காரன்புலம் 1, 2ம் சேத்திக்கு பொதுவாக திங்கள் சந்தையடியில் மழைமாரியம்மன் கோயில் உள்ளது. இக்கோயிலில் ஆடி மாதம் கடைசி வாரம் ஆடித்திருவிழா நடைபெறும். இவ்விழாவிற்கு ஆயக்காரன்புலம் வருவாய் கிராமத்தினர் அனைவரும் சேர்ந்து கொண்டாடுகின்றனர்.
கோவிலின் சிறப்புகள்
ஆயக்காரன்புலம் 3ஆம் சேத்தியில் சுயம்பு ஸ்ரீகலிதீா்த்த அய்யனாா் கோவில் உள்ளது.இக்கோவிலில் பக்தா்கள் பிராத்தனை செய்தால் அனைத்தும் நடக்கும் என்பது மக்ளின் நம்பிக்கை  அனைத்து மதத்தினரும் வந்து செல்கின்றனா்.இங்கு பக்தா்கள் இரவில் தங்கி அய்யனை வழிபட்டும் தங்குவதற்கும் வசதிகள் செய்யப்பட்டுள்ளன.
நாடகக்கலை தமிழகத்தில் அழிந்து வரும் கலையான மேடை நாடகம் இன்றும் இந்த கோவிலில் நடைபெற்ற வண்ணம் உள்ளது
வெளி இணைப்புகள்
பகுப்பு:நாகப்பட்டினம் மாவட்டத்திலுள்ள கிராமங்கள்
ஏமாளிகள்
ஏமாளிகள்- 1978ல் திரையிடப்பட்ட ஈழத்து தமிழ்த் திரைப்படமாகும். கோமாளிகள் பெற்ற வரவேற்பைத் தொடர்ந்து எஸ். ராம்தாஸ் கதை, வசனம் எழுதி வெளியிட்ட இரண்டாவது படம்.
என். சிவராம், ஹெலன் குமாரி, எஸ். ராம்தாஸ், ரி. ராஜகோபால், எஸ். செல்வசேகரன், ராஜலட்சுமி முதலியோர் நடித்த இத்திரைப்படத்தை, "கோமாளிகளை" இயக்கிய எஸ். இராமநாதனே இயக்கினார். கண்ணன் - நேசம் இசையில், ஈழத்து ரத்தினமும், பெளசுல் அமீரும் இயற்றிய பாடல்களை ஜோசப் ராசேந்திரன், கலாவதி, ஸ்ரனி சிவானந்தன் ஆகியோர் பாடினார்கள்.
குறிப்பு
பகுப்பு:இலங்கைத் தமிழ்த் திரைப்படங்கள் பகுப்பு:1978 தமிழ்த் திரைப்படங்கள்
செந்தமிழ்ச்செல்வன் (திரைப்படம்)
செந்தமிழ் செல்வன் (Senthamizh Selvan) 1994 இல் வெளிவந்த தமிழ்த் திரைப்படமாகும். பிரசாந்த் நடித்த இப்படத்தை மனோஜ் குமார் இயக்கினார்.
தஞ்சைத் தளிக்குளம் தளிக்குளநாதர் கோயில்
தஞ்சைத் தளிக்குளம் தளிக்குளநாதர் கோயில் தஞ்சாவூர் மாவட்டத்தில் உள்ள தேவார வைப்புத்தலமாகும்.
அமைவிடம்
தஞ்சாவூர் நகரில் சிவகங்கைப் பூங்காவின் உள்ள குளத்தின் நடுவில் இக்கோயில் உள்ளது.
தளிக்குளம்
பு.மா.ஜெயசெந்தில்நாதன் தன் நூலில் "தஞ்சையில் உள்ளதாலும், கோயிலையுடைய குளம் ஆதலாலும் இது தஞ்சைத் தளிக்குளம் எனப்படுகிறது. இது ஒரு வைப்புத்தலமாகச் சொல்லப்படுகிறது" என்று குறிப்பிட்டுள்ளார். குடவாயில் பாலசுப்ரமணியன் தன் நூலில் "சிவகங்கைக்குளம்தான் தளிக்குளம் எனக் கூறுவதற்குப் போதுமான தெளிவான சான்றுகள் இல்லை. இது எப்போது தோண்டப்பெற்ற குளம் என்பதற்கு எந்தச் சான்றும் கிடையாது. நாயக்கர் மற்றும் மராட்டியர் கால ஆவணங்களில் இக்குளம் பற்றிப் பேசப்படுகிறதேயன்றி, அதற்கு முந்தைய காலத்தியக் குறிப்புகள் கிடைக்கவில்லை. குளத்தின் நடுமேடையில் உள்ள சிவலிங்கம் பின்னாளில் வைக்கப்பெற்றதாகும். அத்திருமேனியைத் தளிக்குளத்து மகாதேவர் என்று கூறுவது ஏற்புடையாகாது" என்று குறிப்பிட்டுள்ளார்.
சிறப்பு
குளக்கரையிலிருந்து லிங்கத்திருமேனியைப் பார்க்கலாம். லிங்கத் திருமேனிக்கு எதிரில் நந்தி, பலி பீடம் ஆகியவை உள்ளன. படகுத்துறையிலிருந்து இழுவை ரயிலில் சென்றால் குளத்தின் நடுவில் உள்ள கோயிலை அடையலாம்.
குடமுழுக்கு
சிவகங்கை பூங்கா குளத்தின் நடுவில் உள்ள சிவலிங்கசுவாமி கோயிலில் 10 நவம்பர் 2019 அன்று குடமுழுக்கு நடைபெற்றது.
ஆயிரம் ரூபாய் நோட்டு (நூல்)
ஆயிரம் ரூபாய் நோட்டு, அழகிரி விசுவநாதன் எழுதிய, சிறுகதைத் தொகுப்பாகும்.
அமைப்பு
தமிழகத்தின் வார, மாத இதழ்களில் வெளியானதும், பிறவுமான சமூகப் பிரக்ஞையுடைய 15 சிறுகதைகளைக் கொண்டு இந்நூல் அமைந்துள்ளது.
உசாத்துணை
'ஆயிரம் ரூபாய் நோட்டு', நூல், (2013; அழகுமலை பதிப்பகம், 114, கோவில் தெரு, டபீர் குளம் சாலை, தஞ்சாவூர் 613 001)
பகுப்பு:2013 தமிழ் நூல்கள் பகுப்பு:சிறுகதைத் தொகுப்புகள்